Oosie-Nuus 26/2019 gedateer 6 September 2019
Bêre jou jas en stewels die winter is verby en daar is 'n nuwe belofte in die lug. Kan jy die warm wind van verandering voel? Hoor jy dat die voëls in die bome 'n nuwe lied sing. Dit is 'n lied van hoop en lewe. Sien jy dat die veld gevul word met kleurvolle blomme gesiggies. Selfs die son is helderder. Kom nou dit is nie nodig om jou jas so vas te klou. Wil jy nie saam met die kinders daar buite speel en baljaar. Hoor hul vrolike gelag. Die winter is nou verby my kind en dit is oral te sien. Bêre nou jou jas en maak reg vir 'n nuwe begin.
Gedig deur Ann Janse van Rensburg
Ons sê graag dankie vir 'n ieder en elk wat ons uithelp by ons funksies, sport-, kultuur en ander aktiwiteite. 'n Spesiale woord van dankie aan die Oosie-golf wat tydens die eerste voorseisoen atletiekbyeenkoms (4 September) die ondersteuners en atlete met hul sang en ondersteuning tot laataand op hul tone gehou het.
Ons gelukwense aan mnr P Kompagnie wat verloof geraak het en me C Lazarus wat in die huwelik tree.
BUFFELSDRIFT - 31 AUGUSTUS 2019
Ons fietsryers het die afgelope naweek letterlik gery dat die stof so staan. Kayla Hodgman het die eerste plek in die 0/15-ouderdomsgroep in die Spurreeks behaal. Sy is die Gauteng-Noordwenner vir 2019 en gaan op 27 September aan die nasionale kampioenskappe deelneem. Lourene Dreyer het die tweede plek in die Junior Women-afdeling behaal. Sy is algeheel in die tweede plek in Gauteng-Noord en neem saam met die volgende drie ryers ook aan die nasionale kampioenskappe deel. JJ Maree, Carli Schoonbee en Marize Aucamp.
Geluk aan ons All Stars wat hierdie jaar weer die Kaleidoscope Revue kompetisie gewen het. Ons is trots op julle! Al die dae en ure se swoeg en sweet was die moeite werd.
Yvonne Kruger (gr8), het gekwalifiseer vir die SANESA Suid-Afrikaanse kampioenskappe wat gedurende die September skoolvakansie plaasvind. Sy is deel van die Gautengspan in Prix Caprilli. Baie geluk en sterkte!
20 September is 'n amptelike skooldag en volgens wet is leerders skoolpligtig. Geen versoeke vir afwesigheid op hierdie dag sal toegestaan word nie. Verskeie vakke se SBA's (vir jaarpunte) moet voor Oktober voltooi word. Toetsdatumveranderings is dus soos volg: